Kjell Skjelsbæk

Kjell Skjelsbæk (født 8. august 1942 i Kristiansand, død 20. juni 1991 i Oslo), navn frem til 1969 Kjell Johannessen, var en norsk statsviter, mag.art. ved Universitetet i Oslo i 1970. Skjelsbæk arbeidet på Institutt for fredsforskning (PRIO) 1967–75, der han blant annet var instituttbestyrer 1973–74. Skjelsbæk var redaktør for Journal of Peace Research 1974–76. Han arbeidet senere ved Institutt for statsvitenskap ved Universitetet i Oslo som førsteamanuensis (1975–1986) og fra 1986 ved NUPI der han var konstituert som direktør (1986–1989) mens Johan Jørgen Holst var statsråd. Forøvrig hadde Kjell Skjelsbæk forskningsopphold blant annet ved Harvard University, University of Michigan, UNITAR og som direktør ved Life and Peace Institute i Uppsala.

Kjell Skjelsbæk er far til dr.polit. Inger Skjelsbæk (1969–)

Referanser

Eksterne lenker 
 

Norske statsvitere
Norske fredsforskere
Personer fra Kristiansand kommune
Personer tilknyttet Harvard
Ledere av Institutt for fredsforskning (PRIO)
Ledere av Norsk utenrikspolitisk institutt